open-index/open-wikipedia-markdown huggingface dataset:
Mauro Gruber

**Mauro Gruber** (s. 7. elokuuta 1986 Chur) on sveitsiläinen maastohiihtäjä, joka edustaa SAS Bern -seuraa. 

Maastohiihdon maailmancupissa Gruber kilpaili ensimmäisen kerran Davosin vapaan hiihtotavan sprintissä helmikuussa 2006. Ensimmäiset maailmancupin pisteensä hän saavutti Asiagon perinteisen hiihtotavan sprintissä joulukuussa 2013 oltuaan 17:s.

## Lähteet
Fabian Berendes

**Fabian Berendes (Berndes)** (16. syyskuuta 1610 Porvoon pitäjä – 3. toukokuuta 1678) oli sotilas, joka kohosi kenraalimajuriksi ja vapaaherraksi.

Berendesin vanhemmat olivat kamarineuvos Joakim Berendes ja Gertrud von Ungern. Hän aloitti sotilasuransa 30-vuotisessa sodassa, mutta joutui lähtemään maanpakoon 1635 syyllistyttyään tappoon. Saatuaan armahduksen 1641 hänestä tuli ratsurykmentin eversti, joka kunnostautui suomalaisten rakuunoidensa kanssa Kaarle X Kustaan käymissä Pohjan sodassa ja Tanskan sodassa. Vähän-Beltin yli mentäessä 1658 hän komensi joukkojen vasenta siipeä, jota kuningas itse seurasi. Berendes korotettiin vapaaherraksi 1654 ja kenraalimajuriksi 1657. Hän omisti maa-alueita sekä Suomessa että Ruotsissa, alustalaisten keskuudessa häntä pidettiin tylynä ja väkivaltaisena. Hallituksen suosion Berendes taas menetti velipuolensa Johan Berendesin ja tämän lesken kanssa käymänsä perintöriidan takia, ja 1664 hänet erotettiin Turun ratsurykmentin komentajan tehtävästä.

Berendesin puoliso vuodesta 1642 oli Katarina Sparre (k. 1688). Valtaneuvos ja kauppakollegion presidentti Johan Berendes oli hänen velipuolensa.
 
## Katso myös
*Berendes

## Lähteet
*  Sivu 54.
Robin Bryntesson

**Robin Bryntesson** (s. 17. lokakuuta 1985 Sollefteå) on ruotsalainen maastohiihtäjä, joka edustaa Sockertoppen IF -seuraa. 

Nuorten MM-kilpailuissa Strynissä vuonna 2004 Bryntesson saavutti kultaa vapaan hiihtotavan sprintissä. Alle 23-vuotiaiden MM-kilpailuissa Tarvisiossa 2007 Bryntesson voitti kultaa perinteisen hiihtotavan sprintissä ja Malles Venostassa 2008 kultaa vapaan hiihtotavan sprintissä.

Maastohiihdon maailmancupissa Bryntesson kilpaili ensimmäisen kerran Tukholmassa helmikuussa 2004. Ensimmäiset maailmancupin pisteensä hän saavutti Borlängen vapaan hiihtotavan sprintissä maaliskuussa 2006 oltuaan 24:s. Kymmenen parhaan joukkoon hän sijoittui ensimmäisen kerran Rybinskin vapaan hiihtotavan sprintissä joulukuussa 2007 oltuaan kymmenes. Hänen paras henkilökohtainen sijoituksensa on seitsemäs sija Tukholman perinteisen hiihtotavan sprintistä helmikuussa 2008. Tammikuussa 2009 Bryntesson voitti Vancouverin parisprintin Emil Jönssonin kanssa.

## Lähteet

## Aiheesta muualla

*Robin Bryntessonin kotisivut
Johan Berendes

**Johan Berendes (Berndes)** (8. syyskuuta 1603 Porvoon pitäjä – 10. helmikuuta 1652 Tukholma) oli suomalaissyntyinen Ruotsin valtaneuvos ja kauppakollegion presidentti.

Berendesin vanhemmat olivat kamarineuvos Joakim Berendes ja Anna von Rosen. Hän tuli vuoriviraston asessoriksi vuonna 1637 ja varapresidentiksi 1641. Tämän ohella hän toimi muun muassa Kopparbergslagenin maaherrana. Vuonna 1651 Berendes nimitettiin valtaneuvokseksi ja kauppakollegion presidentiksi, seuraavana vuonna hänestä tuli Tukholman ylikäskynhaltija. Berendes ansioitui erityisesti vuoriteollisuuden piirissä, hän onnistui kaksinkertaistamaan kuparin tuotannon. Ulkomailla opiskellut Berendes oli aikansa huomattavimpia aatelisia valtiopäivillä, kielitaitoisena häntä käytettiin erilaisissa diplomaattisissa tehtävissä. Mietoisten Saaren kartano oli hänen läänityksenään vuosina 1635–1638.

Berendesin ensimmäinen puoliso vuodesta 1630 oli Margareta Wildeman (k. 1630) ja toinen vuodesta 1634 vapaaherratar Ingeborg Kurki (k. 1654). Kenraalimajuriksi ja vapaaherraksi kohonnut Fabian Berendes (1610–1678) oli hänen velipuolensa.
 
## Katso myös
*Berendes

## Lähteet
*  Sivu 54.
Maciej Staręga

**Maciej Staręga** (s. 31. tammikuuta 1990 Siedlce) on puolalainen maastohiihtäjä, joka edustaa UKS Rawa Siedlce -seuraa. 

Oslon MM-kilpailuissa 2011 Staręga sijoittui vapaan hiihtotavan sprintissä 33:nneksi. Parisprintissä hän oli 18:s. Val di Fiemmen MM-kilpailuissa 2013 Staręga oli parisprintissä 12:s ja Puolan viestijoukkueessa 16:s. Falunin MM-kilpailuissa 2015 hän sijoittui parisprintissä kahdeksanneksi. Lahden MM-kilpailuissa 2017 hän oli vapaan hiihtotavan sprintissä kahdeksas. Seefeldin MM-kilpailuissa 2019 hän sijoittui vapaan hiihtotavan sprintissä 30:nneksi. Pekingin olympialaisissa 2022 hän oli vapaan hiihtotavan sprintissä yhdeksästoista.

Maastohiihdon maailmancupissa Staręga kilpaili ensimmäisen kerran Jällivaarassa marraskuussa 2010. Ensimmäiset maailmancupin pisteensä hän saavutti Liberecin vapaan hiihtotavan sprintissä tammikuussa 2011 oltuaan 29:s. Kymmenen parhaan joukkoon hän sijoittui ensimmäisen kerran Asiagon perinteisen hiihtotavan sprintissä joulukuussa 2013 oltuaan yhdeksäs. Toisen kerran hän saavutti saman sijoituksen Davosin vapaan hiihtotavan sprintissä joulukuussa 2014. Parhaimmillaan hän on sijoittunut viidenneksi Ski Tour Canadaan kuuluneessa vapaan hiihtotavan sprintissä Quebecissa maaliskuussa 2016. Yksittäisissä maailmancupin kilpailuissa hän on ollut parhaimmillaan kahdeksas vapaan hiihtotavan sprinteissä Davosissa joulukuussa 2015 ja Toblachissa tammikuussa 2017.

Staręga on ollut naimisissa Puolan maajoukkueampumahiihtäjän Monika Hojnisz-Staręgan kanssa kesäkuusta 2019 lähtien.

## Lähteet
Manuel Faißt

**Manuel Faißt** (s. 11. tammikuuta 1993 Furtwangen) on saksalainen yhdistetyn hiihtäjä ja olympiamitalisti. 

Nuorten MM-kilpailuissa Erzurumissa vuonna 2012 Faißt saavutti hopeaa normaalikilpailussa ja pronssia joukkuekilpailussa. Liberecissä vuonna 2013 hän voitti kultaa molemmissa henkilökohtaisissa kilpailuissa sekä joukkuekilpailussa. Seefeldin MM-kilpailuissa 2019 hän sijoittui suurmäen Gundersen-kilpailussa 14:nneksi. Pekingin olympialaisissa 2022 Faißt saavutti joukkuekilpailussa hopeaa ja sijoittui suurmäen Gundersen-kilpailussa neljänneksi. Planican MM-kilpailuissa 2023 hän sijoittui normaalimäen Gundersen-kilpailussa viidenneksi.

Yhdistetyn maailmancupissa Faißt kilpaili ensimmäisen kerran Lillehammerissa joulukuussa 2009. Ensimmäiset maailmancupin pisteensä hän saavutti Kuusamossa marraskuussa 2011 oltuaan 30:s. Kymmenen parhaan joukkoon hän sijoittui ensimmäisen kerran Ramsaussa joulukuussa 2011 oltuaan seitsemäs. Ensimmäisen palkintosijansa hän saavutti oltuaan kolmas Ramsaun jälkimmäisessä kilpailussa joulukuussa 2015. Hän oli kolmas myös Sapporossa helmikuussa 2017, Hakubassa helmikuussa 2018, Rukalla marraskuussa 2020, Otepään yhteislähtökisassa joulukuussa 2021, Ramsaun yhteislähtökilpailussa joulukuussa 2023, Oberstdorfissa tammikuussa 2024 ja marraskuussa 2024 Rukan yhteislähtökilpailussa.. Helmikuussa 2013 hän kuului Sotšin joukkuekilpailun voittaneeseen Saksan joukkueeseen. Maaliskuussa 2020 hän sijoittui Lahden parisprintissä Terence Weberin kanssa toiseksi. Maailmancupin kokonaiskilpailussa hän oli seitsemäs kaudella 2023–2024 sekä kymmenes kausilla 2018–2019, 2019–2020, 2020–2021 ja 2022–2023.

## Lähteet

## Aiheesta muualla
*Manuel Faißtin kotisivut
Uusi luokka

**Uusi luokka** on jugoslavialaisen Milovan Djilasin kehittämä teoria, jonka mukaan entisissä sosialistissa maissa nousi valtaan uusi hallitseva ja omistava luokka, poliittisten byrokraattien luokka. Djilasin mukaan luokka sai alkunsa kommunistisesta ammattivallankumouksellisten joukosta, joka vallankumouksen jälkeen otti yksityisomaisuuden näennäisesti yhteiskunnan omaisuudeksi, mutta todellista omaisuuden hallinta- ja omistusvaltaa käyttivät kommunistisen puolueen byrokraatit.

## Sisältö
*Sisällysluettelo*
* Esipuhe 7
* Alkuperä 11
* Vallankumouksen luonne 27
* Uusi luokka 52
* Puoluevaltio 88
* Taloudessa vallitseva dogmaattisuus 125
* Henkinen sorto 148
* Päämäärä ja keinot 175
* Kommunismin olemus 194
* Kansallinen kommunismi 204
* Nykypäivän maailma 223

*Lainaus*

## Lähteet
Kärsäkkäät

**Kärsäkkäät** (Curculionidae) on kovakuoriaisten lahkoon kuuluva heimo. Se on eläinkunnan suurin heimo ja lajeja on kymmeniä tuhansia. Monet kärsäkkäistä ovat tuholaiseläimiä puutarhassa ja viljelyksillä.

## Ulkonäkö ja koko

Kärsäkkäille tyypillistä on pitkä kärsä. Tuntosarvet ovat polvekkaita ja niissä on jaokkeita, joista ensimmäinen on pitkä ja nuijamainen. Ruumiin muoto on päärynämäinen. Siipien ja ruumiin pinta on kova, uurteinen, epätasainen ja joskus suomumainen. Suurin osa kärsäkkäistä on väriltään himmeitä, mutta jotkut lajit ovat kirkasvärisiä.

## Levinneisyys ja elinympäristö

Kärsäkkäitä esiintyy eniten tropiikissa.

## Luokitus

Kärsäkkäisiin kuuluvia sukuja ovat viljakärsäkkäät (*Sitophilus*), suppilokärsäkkäät (*Rhynchites*), käärökärsäkkäät (*Byctiscus*), hernekärsäkkäät (*Sitona*) ja nirput (*Apion*). Heimoon kuuluvia lajeja ovat puuvillakärsäkäs (*Anthonomus grandis*), tukkimiehentäi (*Hylobius abietis*), korvakekärsäkäs (*Phytomus nigrirostris*) ja luumuleikkuri.

## Kärsäkkäiden alaheimoja
*Entiminae
*Sitoninae
*Lixinae
*Cyclominae
*Hyperinae
*Curculioninae
*Bagoinae
*Cossoninae
*Mesoptiliinae
*Molytinae
*Cryptorhynchinae
*Baridinae
*Ceutorhynchinae
*Conoderinae
*Orobitidinae
*Kaarnakuoriaiset (Scolytinae)
*Platypodinae

## Lisääntyminen

Naaras munii siemeniin, silmuihin tai kasvien varsille, mistä toukat saavat ravintonsa.

## Ravinto

Kärsäkkäät ovat kasvinsyöjiä. Ravintokasvi vaihtelee lajeittain.

## Lähteet

 

## Aiheesta muualla
*Laji.fi: Kärsäkkäät (''Curculionidae'')
*Kuvia ja tietoja eri kärsäkkäistä 
*Bug Guide: Family Curculionidae - Snout and Bark Beetles 
*University of Michigan, Animal Diversity Web (ADW): Curculionidae
Esa Wesslin

**Esa Wesslin** (11. kesäkuuta 1947 Pori – 6. marraskuuta 2013) oli suomalainen jääkiekkoilija.

Wesslin edusti jääkiekon SM-sarjassa kahden kauden ajan Porin Karhuja vuosina 1964–1966 ja pelasi yhteensä 18 ottelua, joissa hän teki yhden maalin ja sai yhden syöttöpisteen. Suomen-mestaruuden Wesslin voitti kaudella 1964–1965. Hän muodosti Karhujen ns. "Beatles-ketjun" yhdessä Veli-Pekka Ketolan ja Lasse Heikkilän kanssa. Wesslin pelasi Ketolan kanssa jo RU-38:n nappulajoukkueissa, ja heidän ystävyytensä jatkui yli Wesslinin pelaajauran jälkeisten vaikeiden vuosien.

Wesslin alkoi jo pelaajauransa aikana ajautua alkoholismiin. Porin Karhuista Helsingin IFK:hon siirtynyt Juha Rantasila yritti saada Wesslinin pois Porista uusiin maisemiin ja sopi tämän siirrosta HIFK:hon syksyllä 1968 mutta siirto tyrehtyi Wesslinin jäätyä pois harjoitusmatkalta Puolaan. Seurasiirto paikallisvastustaja RU-38:aan jäi toteutumatta Karhujen vastustuksen vuoksi. Wesslin päätti pelaajauransa 1970-luvun alussa Musan Salaman joukkueessa Suomensarjassa.

Wesslin sai ensimmäisen vankeustuomionsa rattijuopumuksesta vuonna 1971. Sittemmin hän sai useita tuomioita petoksista ja väärennöksistä rahojen mennessä alkoholiin. Hän vietti 1980-luvulla ajoittain raittiimpaa elämää ja avioitui vuonna 1989. Kesäkuussa 1992 hän oman kertomansa mukaan löysi vaimonsa puukotettuna tullessaan yöllä kotiin. Hänet kuitenkin tuomittiin vuonna 1993 vaimonsa taposta 7,5 vuoden vankeuteen, josta hän istui puolet. Vuonna 1998 hän alkoi käydä kristillistä alkoholi- ja narkomaanityötä tekevässä Kan-kodissa Raisiossa. Hän raitistui, tuli uskoon ja avioitui uudelleen vuonna 1999.

Esa Wesslinin äiti kilpaili pikajuoksussa ja isä voimistelussa.

## Lähteet
Jakob Lange

**Jakob Lange** (s. 5. elokuuta 1995) on saksalainen yhdistetyn hiihtäjä. 

Euroopan nuorten olympiafestivaaleilla Liberecissä vuonna 2011 Lange saavutti hopeaa joukkuekilpailussa. Vuoden 2013 nuorten MM-kilpailuissa Liberecissä hän voitti Saksan joukkueen mukana joukkuekilpailun kultaa. Vuoden 2014 nuorten MM-kilpailuissa Val di Fiemmessä hän saavutti joukkuekilpailussa hopeaa. Vuoden 2015 nuorten MM-kilpailuissa Almatyssä hän saavutti henkilökohtaisissa kilpailuissa hopeaa ja pronssia ja joukkuekilpailussa hopeaa.

Yhdistetyn maailmancupissa Lange kilpaili ensimmäisen kerran Almatyssa helmikuussa 2013. Ensimmäiset maailmancupin pisteensä hän saavutti Kuusamossa marraskuussa 2013 oltuaan 27:s. Parhaimmillaan hän on sijoittunut maailmancupin henkilökohtaisessa kilpailussa neljänneksi Sapporossa helmikuussa 2017.

Lange on kilpaillut myös kestävyysjuoksussa. Hänen ennätyksensä puolimaratonilla on 1.06.31 ja maratonilla 2.20.00.

## Lähteet
Isomustahaukka

**Isomustahaukka** (*Buteogallus urubitinga*) on haukkojen heimon luhtahaukkojen sukuun kuuluva lintu. Sitä tavataan Etelä- ja Keski-Amerikassa Argentiinassa, Belizessa, Boliviassa Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guianassa, Guatemalassa, Guyanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa, Uruguayssa ja Venezuelassa.

Sen elinpiiriä ovat subtrooppiset ja trooppiset viljely- ja laidunmaat, metsät, nousuveden ylipuolinen mangrovekasvillisuus, kosteat alangot ja suot, kuivat savannit ja pensaikot aina lähes parin kilometrin korkeuteen saakka. Sen populaatio arvioidaan vakaaksi koska sillä ei ole ilmennyt merkittäviä uhkia ja se on sopeutunut pesimään metsänhakkuiden jäljiltä avoimilla alueilla.

## Lähteet
Mario Seidl

**Mario Seidl** (s. 8. joulukuuta 1992) on itävaltalainen yhdistetyn hiihtäjä ja olympiamitalisti, joka edustaa TSU St. Veit -seuraa. 

Yhdistetyn maailmancupissa Seidl kilpaili ensimmäisen kerran Val di Fiemmessä helmikuussa 2012. Ensimmäiset maailmancupin pisteensä hän saavutti Ramsaussa joulukuussa 2012 oltuaan 12:s. Kymmenen parhaan joukkoon hän sijoittui ensimmäisen kerran Almatyssa helmikuussa 2013 sijoittuen viidenneksi. Ensimmäisen palkintosijansa hän saavutti oltuaan toinen Pyeongchangissa helmikuussa 2017. Seuraavan päivän kilpailussa hän sijoittui kolmanneksi. Kauden 2016–2017 kokonaispisteissä hän sijoittui kuudenneksi. Kaudella 2017–2018 hän oli kolmas Oslossa. Kaudella 2018–2019 Seidl saavutti kauden avauskisassa Rukalla ensimmäisen osakilpailuvoittonsa maailmancupissa. Lisäksi hän oli kolmas Val di Fiemmen ensimmäisessä kilpailussa tammikuussa 2019. Chaux-Neuvessa hän voitti triplan kolmannen kilpailun. Lahdessa hän oli kolmas. Maailmancupin kokonaiskilpailussa hän sijoittui kuudenneksi. Kaudella 2021–2022 hän oli Oslossa toinen ja maailmancupin kokonaiskilpailussa kymmenes.

Seidl saavutti Lahden MM-kilpailuissa 2017 pronssia joukkuekilpailussa. Suurmäen Gundersen-kilpailussa hän oli neljäs. Pyeongchangin olympialaisissa 2018 hän oli suurmäen ja 10 kilometrin hiihdon kilpailussa kolmastoista. Joukkuekilpailussa hän sai pronssia. Seefeldin MM-kilpailuissa 2019 hän voitti joukkuekilpailusaa pronssia, sijoittui suurmäen Gundersen-kilpailussa neljänneksi ja normaalimäen Gundersen-kilpailussa seitsemänneksi. Oberstdorfin MM-kilpailuissa 2021 Seidl saavutti joukkuekilpailussa pronssia ja oli suurmäen Gundersen-kilpailussa kahdestoista. Pekingin olympialaisissa 2022 hän sijoittui suurmäen Gundersen-kilpailussa 13:nneksi.

## Lähteet

## Aiheesta muualla

*Mario Seidlin kotisivut
Markku Hakulinen

**Markku Pauli Hakulinen** (27. helmikuuta 1956 Joensuu – 9. lokakuuta 1990) oli suomalainen jääkiekkoilija. Hän pelasi vuosina 1975–1985 yhteensä 272 SM-liigaottelua Kooveen, Kiekkoreippaan ja HPK:n joukkueissa. Hakulinen pelasi 35 A-maaottelua ja edusti Suomea vuonna 1980 Lake Placidin talviolympialaisissa. 

## Perhe
Hakulisen veli on yli 300 jääkiekon pääsarjaottelua pelannut Yrjö Hakulinen. Markku Hakulisen poika Anrei Hakulinen pelaa myös jääkiekkoa pääsarjatasolla.

## Seurat
* 1973–1975 JoKP
* 1975–1977 Koovee 
* 1977–1982 Kiekkoreipas
* 1982–1984 HPK
* 1984–1985 Kiekkoreipas
* 1985–1986 TuTo

## Lähteet
Italianvarpunen

**Italianvarpunen** (*Passer italiae*) on varpuslintu, jota pidettiin aiemmin varpusen ja pensasvarpusen vakiintuneena risteymäjälkeläisenä. Nykyisin sitä kuitenkin pidetään yhä useammin omana lajinaan tai pensasvarpusen alalajina.

## Ulkonäkö ja koko
Italianvarpunen on 14–16 cm pitkä. Koiraan päälaki on punaruskea ja poski valkoinen. Vatsa on viiruttoman harmaa ja siitä puuttuu pensasvarpusen voimakas kuviointi. Naarasta ei pysty erottamaan ulkonäön perusteella lähilajeista. Ääniltään italianvarpunen ei ole yleensä erotettavissa varpusesta.

## Levinneisyys
Italianvarpunen pesii Manner-Italiassa sekä Korsikassa ja paikoin Sisiliassa. Alppien eteläosissa se voi risteytyä varpusen kanssa.

## Lähteet
Bowling Greenin osavaltionyliopisto

**Bowling Greenin osavaltionyliopisto** () on julkinen yliopisto, joka perustettiin vuonna 1910 opettajankoulutuslaitokseksi, Bowling Greenissä Ohiossa Yhdysvalloissa.

Lukukausimaksu oli 10&nbsp;514 dollaria Ohion osavaltion asukkaille ja 17&nbsp;822 dollaria muille lukuvuonna 2012-2013. Kampusalueella asuvan kokonaiskustannukset olivat samana aikana 22&nbsp;954 dollaria osavaltion asukkaalle ja muille 30&nbsp;262 dollaria. Perustutkinto-opiskelijoista 90 % sai opintotukea.

Rekisteröityjä opiskelijajärjestöjä on 283.

## Lähteet

## Aiheesta muualla
*Virallinen sivu
Miami Valley Gaming

**Miami Valley Gaming** on hevoskilpa-ajorata ja kasino Lebanonissa Yhdysvaltain Ohion osavaltiossa. Sen kasinotoiminta avattiin joulukuussa 2013 ja kilpa-ajojen on suunniteltu alkavan helmikuussa 2014. Radan omistavat yhdessä Churchill Downs Inc. ja Delaware North Cos..

Miami Valley Gaming sai lisenssinsä siirrossa Lebanon Racewaylta sen jälkeen kun rahapeliautomaatit sallittiin ohiolaisilla hevosradoilla vuonna 2011 Lisenssi ostettiin 60&nbsp;miljoonalla dollarilla joulukuussa 2012.

Radan kasinotoiminta aloitettiin joulukuussa 2013 Ohion kolmantena "racinona" eli yhdistettynä hevosratana ja kasinona. Se työllistää 500 henkeä. Rakennusten pinta-ala on yhteensä noin 17&nbsp;500 neliömetriä. Radalla on 1&nbsp;000 rahapeliautomaatin kasinon lisäksi neljä ruokalaa, kahvila ja buffettiravintola.

Miami Valley Gamingin odotetaan valmistuvan täydellisesti kevääseen 2014 mennessä. Sen hevosradasta tehdään 1006-metrinen ja kasinossa tulee olemaan 2&nbsp;500 rahapeliautomaattia, Ohion osavaltion suurin sallittu määrä. Radalle rakennetaan lisäksi 156-paikkainen talli ja noin tuhannen istumapaikan katsomo. Rakennustöiden, ratalisenssinsiirtomaksun ja rahapeliautomaattilisenssimaksun on arvioitu maksavan yhteensä noin 215&nbsp;miljoonaa dollaria.

## Lähteet

## Aiheesta muualla
* Miami Valley Gaming, viralliset kotisivut
Kuparijakamari

**Kuparijakamari** (*Galbula pastazae*) on jakamareihin kuuluva lintulaji. Sitä tavataan Etelä-Amerikassa.

## Koko ja ulkonäkö
Kuparijakamari kasvaa noin 23 cm pitkäksi. Ruumiinrakenteeltaan laji on pitkäpyrstöinen ja myös nokka on pitkä. Kuparijakamarikoiraan otsa on väriltään kiiltävän sininen, muuten pää, selkä ja siivet ovat kiiltävän vihreät. Pyrstö on muuta ruumista ruskeampi. Silmien ympärillä on keltaiset renkaat. Vatsa, alaperä ja pyrstön alaosa ovat koiraalla punaiset. Kuparijakamarinaaraan kurkku on punaruskea ja naaraalla ei ole sinistä otsassa. Naaraan vatsa ja pyrstön alaosa ovat punaruskeat.

## Levinneisyys ja elinympäristö
Kuparijakamaria tavataan Kolumbian eteläosista Ecuadorin ja Perun luoteisosiin. Sen elinympäristöä ovat kosteat vuoristometsät ja erityisesti metsien reunat. Linnun elinympäristöt sijaitsevat tyypillisesti 600&ndash;2&nbsp;100 metrin korkeudella merenpinnasta. Kuparijakamarit rakentavat pesänsä maavalleihin. Kuparijakamarikannan kooksi arvioidaan 42&nbsp;000 sukukypsää yksilöä. Kantaa uhkaa sopivan elinympäristön väheneminen, koska metsiä hakataan maanviljelykseen muun muassa tee- ja kahviviljelmiä varten.

## Lähteet
Malakia

**Malakia** () oli juutalainen profeetta. Malakian kirja on Raamatun Vanhassa testamentissa sen viimeinen kirja.

Hepreankielinen sana "mal'aakii" merkitsee 'sanansaattajaa' ja 'enkeliä'. Kirjoittajan henkilöllisyyttä ei tunneta. Ei ole varmaa, onko kyseessä erisnimi vai salanimi tai vastaava.

Raamatun mukaan Malakia oli Sebulonin sukukunnasta ja kuoli nuorena. Hän nuhteli ihmisiä heidän huolimattomuudestaan uhritoimituksissa, pappeja uskon kieltämisestä, uhkasi heitä Jumalan tuomiolla erilaisista synneistä ja ennustaa tulevan Messiaan, Johannes Kastajan ja tulevan Jumalan tuomion.

## Lähteet
Hotelli Emmauksen talo

**Hotelli Emmauksen talo** on Tampereella Kyttälän kaupunginosassa Hämeenkadun ja Rautatienkadun kulmassa sijaitseva kuusikerroksinen hotellirakennus, joka on valmistunut vuonna 1936. Funktionalismia edustavan rakennuksen ovat suunnitelleet arkkitehti Bertel Strömmer ja rakennusmestari Heikki Tiitola.

## Tontin historiaa
Tukholmasta kotoisin ollut Nikolai Bauer perusti Tampereen rautatieasemaa vastapäätä sijaitsevalla paikalle Hotelli Wasan jo vuonna 1883. Bauer oli muuttanut Tampereelle Pietarista vuonna 1876 ostettuaan Tampereen Seurahuone -nimisen ravintolan ja hotellin. Hotelli Wasa tunnettiin myös Bauerin hotellin nimellä. Tampereen kaupunginarkkitehti F. L. Caloniuksen suunnittelemaan rakennuskokonaisuuteen kuului kaksikerroksinen kulmarakennus ja yksikerroksiset puutalot Rautatienkadun ja Hämeenkadun varsilla. Kun Tampereella otettiin vuonna 1907 käyttöön kunnallinen kieltolaki, Bauer myi hotellinsa Nuorten Miesten Kristillisen Yhdistyksen NMKY:n, Nuorten Naisten Kristillisen Yhdistyksen NNKY:n ja Kaupunkilähetyksen muodostamalle omistajaryhmälle. Nämä tahot omistivat hotellin sitten vuoteen 1982 saakka.

Uusien omistajien perustama raittiushotelli Hospiz Emmaus avattiin syyskuussa vuonna 1907, ja siitä tuli pian Tampereen suosituin majoituspaikka. Vuonna 1923 hotellia laajennettiin nelikerroksisella piharakennuksella, jonka suunnitteli Heikki Tiitola. Kun Tampereen uuden rautatieaseman rakennustöiden yhteydessä alettiin vuonna 1932 alentamaan Hämeenkadun ja Rautatienkadun pintaa, vanhoihin hotellirakennuksiin olisi jouduttu tekemään muutoksia. Emmauksen johtokunta päätti sen vuoksi rakentaa paikalle uuden hotellin, jonka rakennustyöt alkoivat vuonna 1935. Valmistuessaan uusi hotelli oli 117 huoneellaan Suomen suurin.

Hotelli Emmaus myytiin vuonna 1982 Yhtyneille Ravintoloille, ja nykyisin rakennuksessa toimii Hotelli Scandic Tampere City. Hotellia on laajennettu uudella lisärakennuksella Rautatienkadun suuntaan, ja hotellissa on nykyisin 263 huonetta.

Konditoriamestari Aarne Linkosuon leipomoliike aloitti toimintansa vuonna 1937 Hotelli Emmauksen piharakennuksessa.

## Lähteet
* Koskesta voimaa -sivusto: Rautatieasemanseudun rakennuskannan muutokset 1930-luvulla – Vanha Emmaus
* Koskesta voimaa -sivusto: Rautatieasemanseudun rakennuskannan muutokset 1930-luvulla – Uusi Emmaus
* Tampere wanhoissa postikorteissa: Rauhallista joulua vuonna 1908 Tampereelta – Hospits Emmaus tonttupostikortissa
* Tampere wanhoissa postikorteissa: Nyt loppuvat “makiain leipäin päivät” – Hospits Emmaus postikortissa 7.1.1912
* Vanhan Emmauksen historiaa 
* Vanhan Emmauksen historiaa 
* Hotelli Scandic Tampere City

## Aiheesta muualla
* Suomen suurin hotelli Tampereelle. Emmauksen rakennustyöt aloitetaan maanantaina. 6-kerroksiseen, ajanmukaiseen hotelliin n. 150 matkustajahuonetta, Aamulehti, 30.06.1935, nro 171, s. 4, Kansalliskirjaston digitaaliset aineistot
* Suomen suurin hotelli on Hospiz Emmauksen juuri valmistunut hotellitalo Tampereella, Aamulehti, 12.07.1936, nro 185, s. 6, Kansalliskirjaston digitaaliset aineistot
* Oy.Emmaus 30-vuotias, Aamulehti, 09.04.1938, nro 96, s. 7, Kansalliskirjaston digitaaliset aineistot
IPU (täsmennyssivu)

**IPU** voi tarkoittaa seuraavia:

* Parlamenttienvälinen liitto (IPU), kansainvälinen järjestö
* Ihmisyydenpuolue (IPU), Suomessa toiminut puolue
* Itsenäisyyspuolue (IPU), Suomessa Kansalaisliitto-nimellä nykyään toimiva puolue
* IPU (vuosina 1997-2010 *Vapaa Suomi*), vuonna 1997 perustettu suomalainen lehti, Itsenäisyyspuolueen äänenkannattaja
*Invisible Pink Unicorn, Näkymätön vaaleanpunainen yksisarvinen (, IPU) on jumalauskoisia uskontoja vastaan suunnattu satiiri internetissä. Se sai alkunsa Usenetistä 1990-luvun alkupuolella.
Rautatieläisten talo (Tampere)

**Rautatieläisten talo** sijaitsee Tampereella Hämeenkatu 2:ssa. Uusrenessanssityylisen talon suunnitteli arkkitehti Bruno Granholm 1896. Talo oli alun perin kaksikerroksinen, mutta sitä korotettiin 1921 yhdellä kerroksella. Kun Hämeenkadun ja Rautatienkadun pintaa alennettiin Tampereen uuden päärautatieaseman rakennustöiden yhteydessä 1930-luvulla, Rautatieläisten talon kellarikerros muutettiin vuonna 1937 liiketiloiksi niin, että talo on nykyisin nelikerroksinen.

Talo rakennettiin alun perin rautatievirkamiesten asuintaloksi. Nykyisin siinä on liike- ja toimistotiloja. Talo nimettiin vuonna 1997 Berthaksi siinä aikoinaan asuneen asemapäällikkö Johan Gustav Johanssonin rouvan Berthan mukaan.

Rakennus on suojeltu asemakaavalla vuonna 1996.

## Lähteet
* Rautatieläisten talon historiaa 
* Toimitila Tampere : Rautatieläisten talo 

### Viitteet

## Aiheesta muualla
* Vanha graniittiseinä uudeksi, Aamulehti, 08.10.1937, nro 271, s. 4, Kansalliskirjaston digitaaliset aineistot
Lucas Pouille

**Lucas Pouille** (s. 23. helmikuuta 1994) on ranskalainen tennispelaaja. Parhaimmillaan hän on ollut kaksinpelissä ATP-listan kymmenentenä maaliskuussa 2018. Hän on voittanut kaikkiaan viisi kaksinpelin ATP-turnausta. Australian avoimissa 2019 hän ylsi välieriin.

Pouille aloitti tenniksen pelaamisen kahdeksanvuotiaana. Joulukuussa 2012 hän voitti Méxicossa pelatut kaksi ATP-haastajaturnausta. Vuonna 2013 hän osallistui ensimmäisen kerran Grand Slam -turnauksen karsintoihin Australian avoimissa, mutta ei selviytynyt pääsarjaan. Ensimmäiseen ATP-turnauksen pääsarjaotteluunsa hän osallistui Montpellier’ssa helmikuussa 2013, jossa hän hävisi avauskierroksella Viktor Troickille. Kaksi viikkoa myöhemmin hän osallistui Marseillen turnauksen pääsarjaan, jossa hän hävisi ensimmäisellä kierroksella Julien Benneteaulle. Pouille teki Grand Slam -pääsarjadebyyttinsä Ranskan avoimissa 2013 voittaen ensimmäisellä kierroksella Alex Kuznetsovin. Kesäkuussa Pouille eteni ’s-Hertogenboschin ATP-turnauksen pääsarjaan karsintojen kautta. Yhdysvaltain avoimissa Pouille jäi karsintoihin.

Pouillen äiti, suomenruotsalainen Lena Stenlund-Pouille on kotoisin Närpiöstä, Suomesta. Hänen isänsä on Pascal. Hänellä on myös kaksi veljeä; Nicolas ja Jonathan.

## Lähteet

## Aiheesta muualla
*
Kansojen varallisuus

**Kansojen varallisuus** (*An Inquiry into the Nature and Causes of the Wealth of Nations*) on skotlantilaisen moraalifilosofin Adam Smithin pääteos. Teos ilmestyi 9. maaliskuuta 1776. Sillä on ollut suuri vaikutus talousteoriaan, ja sitä pidetään klassisen poliittisen taloustieteen perusteoksena.

Uusi, koko teoksen käsittävä Jaakko Kankaanpään suomennos ilmestyi 2015. Toivo T. Kailan suomennos vuodelta 1933 käsittää vain osan alkuteoksesta. Teos perustuu työarvoteoriaan. Siinä on esimerkkinä työnjaosta nuppineulatehdas, jossa työnjaolla saadaan aikaan enemmän nuppineuloja.

## Kirjan rakenne
Tutkielma koostuu viidestä kirjasta:
* Syyt tuottavuuden kasvuun ja järjestys, jonka mukaisesti tuottavuus jakaantuu eri sosiaalisten luokkien välillä
* Pääoman luonteesta, sen kertymisestä ja käytöstä
* Eri kansojen hyvinvoinnin kehityksestä
* Poliittisen taloustieteen osa-alueista
* Monarkin tai valtion tuloista.

## Kirjan uusi lähestymistapa talouteen
Adam Smith esittelee teoksessa valtion roolista taloudessa näkemyksen, joka myöhemmin nimettiin klassiseksi poliittisen taloustieteen teoriaksi. Teorian mukaan valtion on varmistettava ihmisten ja heidän omaisuuden turvallisuus, ratkaistava kiistat ja varmistettava sääntöjen noudattaminen. Toisin sanoen valtion pitäisi tehdä se, mitä yksilö ei voi tehdä itse tai tekee tehottomasti. Kuvauksessaan markkinataloudesta Smith väittää, että yrittäjän tahdosta edistää omia yksityisiä etujaan seuraa tahdosta riippumatta taloudellisia etuja ja hyötyä koko yhteiskunnalle. ”Näkymätön käsi” ohjaa yrittäjää kohti tavoitetta, joka alun perin ei ollut hänen mielessään. Tällaisten tulosten saavuttamisen tärkein edellytys on vaatimus, että kaikilla talouden toimijoilla olisi taloudelliset perusvapaudet: vapaus valita ala, vapaus tehdä päätöksiä riippumatta muista, vapaa kilpailu ja kaupan vapaus.

## Katso myös
**[[Kansallinen voitto]]*

## Lähteet

## Kirjallisuutta
* 

## Aiheesta muualla

*  
* The Wealth of Nations at MetaLibri Digital Library 
* Saastamoinen, Kari: Kansojen varallisuus ja kaksi sitaattia. Niin & näin 4/2015.
Australian avoin tennisturnaus 2014

Vuoden **2014 [[Australian avoin tennisturnaus]]** pelattiin 13.–26. tammikuuta 2014 Melbournessa. Se oli kaikkiaan 102:s Australian avoin tennisturnaus ja vuoden ensimmäinen Grand Slam -turnaus.

Turnauksen pääkaavio julkaistiin 10. tammikuuta 2014.

Miesten kaksinpelin voitti ensimmäistä kertaa urallaan Grand Slam -mestaruuden saavuttanut Sveitsin Stanislas Wawrinka. Naisissa mestaruuden voitti Kiinan Li Na.

## Sijoitetut pelaajat

### Miesten kaksinpeli
# Rafael Nadal *(loppuottelu)*
# Novak Đoković *(puolivälierät)*
# David Ferrer *(puolivälierät)*
# Andy Murray *(puolivälierät)*
# Juan Martín del Potro *(2. kierros)*
# Roger Federer *(välierät)*
# Tomáš Berdych *(välierät)*
# **[[Stanislas Wawrinka]] (mestari)**
# Richard Gasquet *(3. kierros)*
# Jo-Wilfried Tsonga *(4. kierros)*
# Milos Raonic *(3. kierros)*
# Tommy Haas *(1. kierros)*
# John Isner *(1. kierros)*
# Mihail Južnyi *(2. kierros)*
# Fabio Fognini *(4. kierros)*
# Kei Nishikori *(4. kierros)*
# Tommy Robredo *(4. kierros)*
# Gilles Simon *(3. kierros)*
# Kevin Anderson *(4. kierros)*
# Jerzy Janowicz *(3. kierros)*
# Philipp Kohlschreiber *(vetäytyi turnauksesta loukkaantumisen vuoksi)*
# Grigor Dimitrov *(puolivälierät)*
# Ernests Gulbis *(2. kierros)*
# Andreas Seppi *(2. kierros)*
# Gaël Monfils *(3. kierros)*
# Feliciano López *(3. kierros)*
# Benoît Paire *(3. kierros)*
# Vasek Pospisil *(3. kierros)*
# Jérémy Chardy *(3. kierros)*
# Dmitri Tursunov *(2. kierros)*
# Fernando Verdasco *(2. kierros)*
# Ivan Dodig *(2. kierros)*

### Naisten kaksinpeli
#  Serena Williams *(4. kierros)*
#  Viktoryja Azarenka *(puolivälierät)*
#  Marija Šarapova *(4. kierros)*
#  **[[Li Na]] (mestari)**
#  Agnieszka Radwańska *(välierät)*
#  Petra Kvitová *(1. kierros)*
#  Sara Errani *(1. kierros)*
#  Jelena Janković *(4. kierros)*
#  Angelique Kerber *(4. kierros)*
#  Caroline Wozniacki *(3. kierros)*
#  Simona Halep *(puolivälierät)*
#  Roberta Vinci *(1. kierros)*
#  Sloane Stephens *(4. kierros)*
#  Ana Ivanović *(puolivälierät)*
#  Sabine Lisicki *(2. kierros)*
#  Carla Suárez Navarro *(3. kierros)*
# Samantha Stosur *(3. kierros)*
# Kirsten Flipkens *(2. kierros)*
# Svetlana Kuznetsova *(1. kierros)*
# Dominika Cibulková *(loppuottelu)*
# Sorana Cîrstea *(1. kierros)*
# Jekaterina Makarova *(4. kierros)*
# Jelena Vesnina *(1. kierros)*
# Kaia Kanepi *(1. kierros)*
# Alizé Cornet *(3. kierros)*
# Lucie Šafářová *(3. kierros)*
# Flavia Pennetta *(puolivälierät)*
# Anastasija Pavljutšenkova *(3. kierros)*
# Eugenie Bouchard *(välierät)*
# Daniela Hantuchová *(3. kierros)*
# Magdaléna Rybáriková *(2. kierros)*
# Bojana Jovanovski *(2. kierros)*

## Lähteet

## Aiheesta muualla

*Viralliset sivut
Tomáš Portyk

**Tomáš Portyk** (s. 6. huhtikuuta 1996 Jilemnice) on tšekkiläinen yhdistetyn hiihtäjä, joka edustaa LSK Lomnice nad Popelkou -seuraa. 

Nuorten olympialaisissa Innsbruckissa vuonna 2012 Portyk saavutti kultaa henkilökohtaisessa kilpailussa. Val di Fiemmen MM-kilpailuissa 2013 Portyk sijoittui joukkuekilpailussa kymmenenneksi. Sotši olympialaisissa 2014 hän oli joukkuekilpailussa seitsemäs. Falunin MM-kilpailuissa 2015 hän sijoittui joukkuekilpailussa ja parisprintissä kahdeksanneksi.

Yhdistetyn maailmancupissa Portyk kilpaili ensimmäisen kerran Chaux-Neuvessa tammikuussa 2013. Ensimmäiset maailmancupin pisteensä hän saavutti Lillehammerissa joulukuussa 2013 oltuaan 24:s. Kymmenen parhaan joukkoon hän sijoittui ensimmäisen kerran oltuaan kymmenes Ramsaussa joulukuussa 2015.

## Lähteet
Deguhaukka

**Deguhaukka** eli **marsuhaukka**, aikaisemmalta nimeltään **sinikotka** eli **aguja** (*Geranoaetus melanoleucus*) on haukkojen heimoon kuuluva petolintu, joka elää Etelä-Amerikassa. Lajia tavataan Argentiinassa, Boliviassa, Brasiliassa, Chilessä, Ecuadorissa, Kolumbiassa, Paraguayssa, Perussa, Uruguayssa ja Venezuelassa.

Deguhaukan elinpiiriä ovat lauhkeat, subtrooppiset ja trooppiset preeriat, kalliot, kuivat savannit sekä subtrooppiset ja trooppiset pensaikot 1&nbsp;600–4&nbsp;600 metrin korkeudessa. Se ei yleensä esiinny metsissä. Sen kanta on vakaa, koska sillä ei ole erityisiä uhkia. Deguhaukka saalistaa pääasiassa nisäkkäitä.

## Ulkonäkö ja koko

Deguhaukka on kooltaan suuri, noin 60–76&nbsp;senttiä pitkä ja sen siipiväli on 149–184&nbsp;senttiä. Sen paino on 1,7–3,2&nbsp;kiloa. Se on rakenteeltaan raskastekoinen, vahvan näköinen. Siivet ovat pitkät ja leveät ja hiukan suippeneva pyrstö on verrattain lyhyt ja musta, jossa uudet höyhenet ovat väriltään harmaan täplittämiä. Istuessa siivet peittävät pyrstön melkein kokonaan niin että lintu näyttää melkein pyrstöttömältä. Aikuinen lintu on alta valkoinen, ja jos siinä on ohuita mustia juovia. Päältä se on mustaan, ruskeaan tai siniseen vivahtava tummanharmaa. Niskan ja rinnan alimmat tummat höyhenet ovat pitkänomaisia. Aikuisilla on siivissä tuhkanharmaa ja -valkoinen raidoitus, jonka hopeanväri näkyy kauas. Naaraalla on punaruskea sävyä ylä- ja alasiipien kyynärsulissa ja se on huomattavasti koirasta suurempi.

Nuoren linnun höyhenys muistuttaa isomustahaukkaa (*Buteogallus urubitinga*). Yläpuolelta se on tummanruskea, joskus melkein musta, eikä siivissä ole vaaleita läikkiä. Alapuoli on valkoinen tai vaaleanruskea ja siinä on leveitä tummia juovia rinnassa ja tummia juovia vatsassa ja reisissä. Höyhenys on aikuismainen vasta 4–5-vuotiaalla.

Deguhaukka ei yleensä ääntele paljon, tavallisesti vain lentäessään ja ollessaan lähellä pesää. Ääni muistuttaa joskus hurjaa ihmisnaurua, toisinaan taas isokuovin vihellystä. Joskus lentäessään lintu voi päästää kimeän äänen ”kukukukuku”.

## Lähteet
Teddy Bridgewater

**Theodore ”Teddy” Bridgewater** (s. 10. marraskuuta 1992 Miami, Florida) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Miami Dolphinsissa.

## Pelaajaura
Ennen ammattilaisuraansa yliopistojalkapalloa Louisvillen yliopiston joukkueessa pelannut Bridgewater oli yksi  lupaavimmista pelaajista, ja häntä pidettiin jopa tilaisuuden mahdollisena ykkösvarauksena. Bridgewater oli kuitenkin pettymys varaustilaisuutta edeltävissä harjoituspäivissä ja muissa tilaisuuksissa, ja siksi Minnesota Vikings varasi hänet vasta ensimmäisen kierroksen viimeisenä pelaajana.

Bridgewaterin tulokaskausi Vikingsissa oli ailahteleva, mutta seuraavalla kaudella Bridgewater johdatti Vikingsin pudotuspeleihin ja hänet valittiin NFL:n tähdistöotteluun Pro Bowliin. Kaudelle 2016 oli suuret odotukset, mutta Bridgewater loukkasi polvensa pahasti ennen kautta harjoituksissa ja joutui olemaan sivussa puolitoista vuotta. Hän palasi joukkueen vahvuuteen kauden 2017 toiseksi viimeisessä ottelussa. 

Vikings ei halunnut tarjota jatkosopimusta Bridgewaterille. Maaliskuussa 2018 Bridgewater solmi yksivuotisen sopimuksen New York Jetsin kanssa. Jets kuitenkin varasi kevään varaustilaisuudessa pelinrakentajan Sam Darnoldin ja Bridgewater kaupattiin elokuussa New Orleans Saintsiin. Saintsissa Bridgewater oli Drew Breesin varamies. Kaudella 2019 Brees oli loukkaantumisen takia sivussa viisi ottelua, jolloin Bridgewater pelasi aloittavana pelinrakentajana voittaen jokaisen ottelun.

Saints ei uusinut Bridgewaterin sopimusta, mutta hän teki kolmivuotisen sopimuksen Carolina Panthersin kanssa. Bridgewater pelasi kauden 2020 Panthersin aloittavan pelinrakentajana, mutta kauden jälkeen seura yllättäen hankki Jetsistä Sam Darnoldin pelinrakentajakseen ja kauppasi Bridgewaterin Denver Broncosiin.

Pelaajakaupan yhteydessä Bridgewaterin pelaajasopimus muotoiltiin yksivuotiseksi. Kaudella 2021 Bridgewater oli Broncosin aloittava pelinrakentaja. Hän sai aivotärähdyksen kauden neljännessätoista ottelussa ja oli sivussa loppu kauden. Broncos hankki kauden jälkeen Russell Wilsonin, eikä uusinut Bridgewaterin sopimusta.

Kaudeksi 2022 Bridgewater teki sopimuksen Miami Dolphinsin kanssa. Hän toimi Tua Tagovailoan varamiehenä.

## Lähteet
Charles Kynard

**Charles Kynard** (20. helmikuuta 1933 Saint Louis, Missouri – 8. heinäkuuta 1979 Los Angeles, Kalifornia) oli yhdysvaltalainen urkuri ja sähköbasson soittaja, joka esitti soul jazz -musiikkia. Hän levytti muun muassa useita albumeita Prestige Recordsille vuosina 1968–1970. Näihin lukeutuvat *[[Reelin' with the Feelin']]* ja *[[The Soul Brotherhood]]*, jotka levytettiin viiden kuukauden aikavälillä vuonna 1969.

## Lähteet
Mathias Eick

**Mathias Eick** (s. 26. kesäkuuta 1979) on norjalainen jazztrumpetisti ja -multi-instrumentalisti, joka on tyylillisesti lähellä ambientmusiikkia. Hän on muun muassa toiminut Trondheimin jazzorkesterin ja Jaga Jazzist -kokoonpanon jäsenenä. Trumpetistina häneen on vaikuttanut Kenny Wheelerin, Chet Bakerin, Miles Davisin ja Enrico Ravan perintö. Ensimmäisen sooloalbuminsa, nimeltään *[[The Door]]*, hän julkaisi ECM Recordsin kautta vuonna 2008. Samana vuonna hän soitti Jacob Youngin levyllä *Sideways*. Vuonna 2011 hän jatkoi soolouraansa enemmän nykypoptyylisellä albumilla *[[Skala (albumi)|Skala]]*.

## Lähteet

## Aiheesta muualla

* Viralliset sivut
Gordon Hayward

**Gordon Daniel Hayward** (s. 23. maaliskuuta 1990 Indianapolis, Indiana) on yhdysvaltalainen koripalloilija, pelipaikaltaan pieni laitahyökkääjä. Hän edustaa NBA-liigassa pelaavaa Oklahoma City Thunderia. Vuodet 2010–2017 hän pelasi Utah Jazzinorganisaatiossa ja vuodet 2017-2020 hän pelasi Boston Celticsissä. Tämän jälkeen hän pelasi vuoteen 2024 asti Charlotte Hornetsissa, kunnes hän siirtyi kesken kauden Oklahoma City Thunderiin.  

Hayward oli vuoden  yhdeksäs varaus. Hänet tunnetaan ennen kaikkea monipuolisena pelaajana. Hän on tarkka heittäjä, joka osaa lisäksi puolustaa hyvin. Hayward oli parhaimmillaan  -valinnan arvoinen pelaaja, mutta tuli myöhemmin urallaan tunnetuksi myös luotettavana .

## Lähteet
Erinin diskografia

Tämä artikkeli on suomalaisen poplaulaja **[[Erin Anttila|Erinin]] diskografiasta**.

## Albumit

## Singlet

### Muut singlet

### Muut listasijoitukset

## Musiikkivideot
* *Vanha nainen hunningolla* (2011 – Ohj. Miika Ullakko)
* *Vanha sydän* (2011)
* *Toiset mimmit* (2013)

## Lähteet
Pavel Zacha

**Pavel Zacha** (s. 6. huhtikuuta 1997 Brno) on tšekkiläinen jääkiekkoilija. Hän pelaa keskushyökkääjänä ja vasempana laitahyökkääjänä, ja edustaa NHL-liigassa pelaavaa Boston Bruinsia.

Zacha teki pääsarjadebyyttinsä Extraligassa 16-vuotiaana kaudella 2013–2014 Bílí Tygři Liberecin joukkueessa. New Jersey Devils varasi hänet vuoden  ensimmäisellä kierroksella, yhteensä kuudentena pelaajana. Zacha teki ensimmäisen NHL-maalinsa 3. Marraskuuta 2016 Florida Panthersia vastaan.

Heinäkuussa 2022 New Jersey Devils kauppasi Zachan Boston Bruinsiin vaihdossa Erik Haulaan.

Tammikuussa 2023 Zacha teki Bruinsin kanssa nelivuotisen ja yhteensä 19 miljoonan dollarin arvoisen jatkosopimuksen.

## Lähteet
Moritz Auffenberg von Komarów

**Moritz Auffenberg von Komarów** (22. toukokuuta 1852 Opava – 18. toukokuuta 1928 Wien) oli Itävalta-Unkarin armeijan kenraali, joka toimi komentajana ensimmäisessä maailmansodassa.

Auffenberg palveli sotilasuransa alussa upseerina jalkaväessä ja sen jälkeen esikuntatehtävissä. Hänestä tuli vuonna 1894 eversti ja rykmentinkomentaja, vuonna 1900 kenraalimajuri ja prikaatinkomentaja sekä vuonna 1905 sotamarsalkkaluutnantti. Vuonna 1911 hänet nimitettiin Sarajevoon sijoitetun viidennen armeijakunnan komentajaksi. Vuosina 1911–1912 Auffenberg toimi Itävalta-Unkarin sotaministerinä ja yritti melko huonolla mestyksellä modernisoida kaksoismonarkian armeijaa. Lyhyen ministerikautensa aikana hän sai kuitenkin varmistettua armeijan budjetin ja koon suurentamisen.

Auffenberg jäi pois aktiivipalveluksesta vuonna 1912, mutta maailmansodan puhjettua kaksi vuotta myöhemmin hänet kutsuttiin neljännen armeijan komentajaksi. Hän eteni elokuussa 1914 Galitsiaan ja voitti venäläiset 28.–30. elokuuta käydyssä Komarówin taistelussa, jonka mukaan sai myöhemmin lisänimensä. Auffenbergin joukot olivat saartamassa Venäjän viidettä armeijaa, mutta venäläisten hyökättyä voimakkaasti Itävalta-Unkarin armeijan oikeaa siipeä vastaan ylipäällikkö Franz Conrad von Hötzendorf määräsi hänet keskeyttämään etenemisensä ja viemään joukkonsa etelään kolmannen armeijan avuksi. Tämän seurauksena itävaltalaisten rintamaan syntyi aukko, jota Venäjän viides armeija onnistui hyödyntämään. Välttääkseen itse saarroksiin joutumisen Rava-Ruskassa syyskuun alussa 1914 Auffenberg joutui perääntymään takaisin aina Karpaateille saakka, missä yhteydessä menetettiin paljon miehiä ja kalustoa. Syy epäonnistumisesta vieritettiin Auffenbergin harteille, ja hänet siirrettiin pois komentajantehtävistä. Hän ei enää sen jälkeen toiminut komentajana.

## Lähteet

## Aiheesta muualla
Tai Shin Mun

**Tai Shin Mun** (大聖門, pinyin: Dà Shèng Mén; kirjaimellisesti "Suuren Viisaan portti") on myös apina -kungfuna tunnettu perinteinen kiinalainen taistelutaito. Järjestelmään sisältyy sekä aseettomia että aseellisia taistelutekniikoita, tuina-hierontaa, kovetus- ja hengitysharjoituksia sekä leijonatanssia. Suomessa lajia voi tällä hetkellä harjoitella Helsingissä, Tampereella, Nokialla, Oulussa, Rovaniemellä ja Ivalossa.

## Lähteet
Peter Cehlárik

**Peter Cehlárik** (s. 2. elokuuta 1995 Žilina, Slovakia) on slovakialainen jääkiekkoilija, pelipaikaltaan oikea laitahyökkääjä. Hän pelaa Ruotsin pääsarjassa SHL-joukkue Leksands IF:ssä.

## Ura
### Seuraura
Cehlárik on MsHK Žilinan kasvatti. Hän siirtyi kesken kauden 2011–2012, lokakuussa 2011 vain 16-vuotiaana Ruotsiin ja Luleå HF:n J18-junioreihin. Cehlárik ylsi kauden aikana sekä J18 Elitissä, J18 Allsvenskanin runkosarjassa että J18 Elitin pudotuspeleissä joukkueensa sisäisen maalipörssin kärkeen. Kaudella 2012–2013 hän voitti Luulajan J20-junioreiden sisäisen piste- ja maalipörssin tehoilla 17+20=37. Cehlárik debytoi kauden aikana myös seuran Elitserien-joukkueessa, jossa hän pelasi kahdeksan runkosarjaottelua tehopistein 3+3=6 sekä kuusi pudotuspeliottelua tehden yhden maalin. Cehlárik voitti kauden päätteeksi Elitserien-hopeaa. Maaliskuussa 2013 hän teki kolmivuotisen jatkosopimuksen Luulajan kanssa.

Boston Bruins varasi Cehlárikin kolmannella kierroksella 90. pelaajana . Kaudella 2013–2014 hän pelasi Luulajan SHL-joukkueessa 32 runkosarja- ja kaksi pudotuspeliottelua tehopistein 2+2=4. Cehlárik pelasi kauden aikana myös kaksi European Trophy -ottelua sekä 18 ottelun verran lainalla Ruotsin toiseksi korkeimmalla sarjatasolla HockeyAllsvenskan-joukkue Asplöven HC:ssä. Kaudella 2014–2015 hän teki SHL:ssä 46 runkosarjaottelussa tehot 6+13=19 sekä kahdeksassa pudotuspeliottelussa tehot 1+1=2. Cehlárik voitti kauden aikana Mestarien liigan mestaruuden. Kaudella 2014–2015 hän teki runkosarjassa 20 tehopistettä. Cehlárik voitti pudotuspeleissä Luulajan sisäisen tehotilaston lukemalla +3.

Kesäkuussa 2016 Cehlárik teki kolmivuotisen tulokassopimuksen Boston Bruinsin kanssa. Hän aloitti kauden 2016–2017 AHL-joukkue Providence Bruinsin vahvuudessa, jossa Cehlárikin tulokaskausi toi 49 runkosarjaottelussa tehot 20+18=38 ja kahdessa pudotuspeliottelussa yhden syöttöpisteen. Hän oli joukkueensa toiseksi paras maalintekijä Jordan Szwarzin jälkeen. Cehlárik pelasi kauden aikana NHL:ssä 11 runkosarjaottelua tehden kaksi syöttöpistettä. Hän teki NHL-debyyttinsä 11. helmikuuta 2017 Vancouver Canucksia vastaan. Cehlárik sai ottelussa jääaikaa 13.50 minuuttia ja hän keräsi teholukeman +1. Myös kauden 2017–2018 Cehlárik aloitti farmissa. Hän teki NHL-uransa avausmaalin kauden kolmannessa NHL-ottelussaan 18. marraskuuta 2017 vieraissa San Jose Sharksia vastaan.

### Maajoukkueura

Cehlárik edusti Slovakiaa MM-kilpailuissa vuonna 2016. Yhteensä hän on pelannut 18 A-maaottelua tehopistein 3+3=6.

Cehlárik pelasi myös alle 20-vuotiaiden MM-kilpailuissa vuosina 2014 ja 2015, joista jälkimmäinen turnaus päättyi pronssiin. Hän osallistui myös alle 18-vuotiaiden MM-kilpailuihin vuonna 2013, jolloin Cehlárik voitti tehopistein 2+5=7 Slovakian sisäisen syöttöpörssin ja jakoi sisäisen pistepörssin voiton Róbert Lántošin kanssa. Valmennus valitsi hänet joukkueensa turnauksen yhdeksi kolmesta parhaasta pelaajasta. 

Cehlárik pelasi myös alle 18-vuotiaiden Ivan Hlinkan muistoturnauksessa vuonna 2012.

## Tilastot

## Lähteet
*
*

### Viitteet
Metalliyökköset

**Metalliyökköset** (Plusiinae) on yökkösten heimoon kuuluva alaheimo. Ne talvehtivat kotelona. Ne lentävät toukokuusta syyskuulle.  

## Ulkonäkö ja koko

Metalliyökkösten siivissä on yleensä metallinhohtoisia kuvioita. Väli toisesta siivestä toiseen on 23-42 mm.

## Levinneisyys ja elinympäristö

Metalliyökkösiä tavataan koko Suomessa. Niitä esiintyy soilla, niityillä, lehdoissa ja muissa kosteissa tai kosteahkoissa paikoissa.

## Ravinto

Jotkut lajeista syövät monenlaista ravintoa, mutta yleensä ravintona on ruohot.

## Lajeja

* Gammayökkönen
* Isotinayökkönen
* Pikkutinayökkönen
* Vyömessinkiyökkönen
* Poikkimessinkiyökkönen
* Kirjovaskiyökkönen
* Kirjosuomuyökkönen

## Lähteet

## Aiheesta muualla
* Suomen Perhoset: Metalliyökkköset
* www.vastavalo.fi/haku-Metalliyökköset.html  
*Metalliyökköset (''Plusiinae'')
*ITIS: Plusiinae
Jameis Winston

**Jameis L. Winston** (s. 6. tammikuuta 1994 Bessemer, Alabama) on yhdysvaltalainen amerikkalaisen jalkapallon pelinrakentaja sekä entinen baseballpelaaja. Hän edustaa NFL-liigassa pelaavaa New Orleans Saintsia.

Winston on vuoden 2015  ykkösvaraus.

## Pelaajaura
Texas Rangers varasi Winstonin high schoolista vuoden 2012  15. kierroksella. Ammattilaisuran ja alemmissa farmiliigoissa pelaamisen sijaan hän päätti kuitenkin mennä yliopistoon.

Floridan osavaltionyliopiston joukkueissa myös baseballia pelannut Winston on vuoden 2013 Heisman Trophy -voittaja amerikkalaisen jalkapallon vuoden parhaana yliopistopelaajana. Hänestä tuli arvostetun palkinnon historian nuorin voittaja ja toinen palkinnon voittanut tulokas eli ”freshman” – Texas A&M:n tulokaspelinrakentaja Johnny Manziel oli voittanut palkinnon edellisellä kaudella.

Yliopistourallaan Winstonia pidettiin yleisesti ottaen kenties maan lahjakkaimpana pelinrakentajana, mutta lukuisat kentän ulkopuoliset selkkaukset ovat herättäneet kysymyksiä hänen valmiudestaan ammattilaiskentille.

### NFL-ura
Tampa Bay Buccaneers varasi Winstonin vuoden 2015  ensimmäisenä pelaajana. Buccaneers tarvitsi uutta pelinrakentajaa ja Winston sai heti aloittavan pelinrakentajan roolin. Winston pelasi Buccaneersin aloittavana pelinrakentajana seuraavat viisi kautta. Tuona aikana hän rikkoi useamman seuraennätyksen. Winston pelasi tilastojen valossa hyvin, mutta samalla hän heitti paljon syötönkatkoja ja rähmäsi palloa. Kaudella 2019 Winstoninsta tuli ensimmäinen pelinrakentaja, joka heitti kauden aikana sekä 30 touchdownia että 30 syötönkatkoa.

Keväällä 2020 Buccaneers päätti luopua Winstonista ja hankki Tom Bradyn pelinrakentajakseen. Winston oli viimeisen viiden kauden aikana NFL-liigan eniten pallonmenetyksiä aiheuttanut pelaaja. Winston siirtyi New Orleans Saintsiin yksivuotisella sopimuksella Drew Breesin varamieheksi.

## Muuta
Winstonia käsitellään dokumenttielokuvassa *[[Uhka kampuksella]]* (2015), sillä elokuvan mukaan hän syyllistyi raiskaukseen opiskellessaan yliopistokampuksella. Tammikuussa 2016 Floridan osavaltionyliopisto maksoi häntä syyttäneelle naiselle 950 000 dollaria tämän nostettua kanteen, mutta yliopisto ei myöntänyt Winstonin olevan syyllinen.

## Lähteet
Tammerontalo

**Tammerontalo** on Tampereella osoitteessa Hämeenkatu 18 sijaitseva liike- ja toimistotalo. Talon kaksi alinta kerrosta ovat vuosilta 1907 ja 1909, neljä ylintä kerrosta puolestaan vuodelta 1926. Talo on saanut nimensä siinä vuonna 1942 avatun Tammeron kahvilan mukaan.

Tammeron talon paikalle valmistui 1907 arkkitehti August Krookin kauppahalliksi suunnittelema jugendtyylinen *Oy Keskusmyymäläin kangashallit*, joka korotettiin jo vuonna 1909 kaksikerroksiseksi. Rakennusta korotettiin uudelleen 1926 neljällä kerroksella arkkitehtien Bertel Strömmerin ja Vilho Kolhon suunnitelmien mukaan ja rakennus oli korotuksen jälkeen tyyliltään lähinnä 1920-luvun klassisismia.

Talo on suojeltu asemakaavalla vuonna 2001.

## Lähteet
* Jari P. A. Niemelä: Tampere oli engelsmannin silmin riidaton ja sopuisa pikkukaupunki (Tampereen historiaa -sivusto)
* Koskesta voimaa -sivusto: Kaupunginosa II – Keskikaupunki (myöhemmin Tammerkoski): Rakennuskannan muutoksen 1920–30-luvulla
* Asemakaava no 7697. Rakennusalamuutos, suojelumääräys ja rakennusoikeuden lisääminen, Hämeenkatu 18, Kauppakatu 3

### Viitteet